**Ջովանի Ալեխանդրո Ռեյնա** (անգլ.՝ Giovanni Alejandro Reyna, նոյեմբերի 13, 2002(2002-11-13), Սանդերլենդ, Թայն ընդ Ուեր, Հյուսիսարևելյան Անգլիա, Անգլիա, Միացյալ Թագավորություն), ամերիկացի ֆուտբոլիստ, հարձակվողական ոճի կիսապաշտպան։ Հանդես է գալիս գերմանական «Բորուսիա Դորտմունդ»-ի և ԱՄՆ-ի ազգային հավաքականի կազմում։

Ակումբային կարիերա
------------------

### Երիտասարդ տարիներ

Ռեյնան հանդես է եկել «Նյու Յորք Սիթի» ֆուտբոլային ակումբի ակադեմիայում 2015-2019 թվականների ընթացքում, որից հետո միացել է գերմանական «Բորուսիա Դորտմունդի» ակադեմիային։

### «Բորուսիա Դորտմունդ»

Բունդեսլիգայի շրջանակներում ֆուտբոլիստը իր դեբյուտը նշել է 2020 թվականի հունվարի 28-ին «Աուգսբուրգ»-ի դեմ խաղում։ Նա փոխարինման է դուրս եկել 72-րդ րոպեին, իսկ հանդիպումն ավարտվել է 5-3 հաշվով՝ դորտմունդյան թիմի հաղթանակով։ Այսպիսով, Ռեյնան դարձավ ամենաերիտասարդ ամերիկացին(17 տարեկան, 66 օրական), որը մասնակցել է Բունդեսլիգայի շրջանակներում կայացած հանդիպման։

2020 թվականի փետրվարի 4-ին նա խփել է իր առաջին պրոֆեսիոնալ գոլը Գերմանիայի գավաթի խաղարկության 1/16 եզրափակչի շրջանակներում կայացած «Վերդերի» դեմ խաղում, որն ավարտվել է 2-3 հաշվով։ Այդպիսով նա դարձավ Գերմանիայի գավաթի խաղարկության պատմության ամենաերիտասարդ գոլահարը։ 2020 թվականի փետրվարի 18-ին մասնակցելով Չեմպիոնների Լիգայի խաղարկության շրջանակներում կայացած «ՊՍԺ»-ի դեմ խաղին՝ դարձավ 3-րդ ամենաերիտասարդ ֆուտբոլիստը, ով հանդես է եկել Չեմպիոնների Լիգայում։ Ջովանին փոխարինման դուրս եկավ 67-րդ րոպեին և 9 րոպե անց գոլային փոխանցում կատարեց Էրլինգ Հոլանդին։

Ռեյնան հայտավորված էր 2020 թվականի մայիսի 16-ին Բունդեսլիգայի շրջանակներում կայանալիք «Շալկե 04»-ի դեմ խաղի համար, սակայն նախախաղային մարզման ժամանակ վնասվածք ստացավ։ Ամերիկացի ֆուտբոլիստը շարք վերադարձավ մեկ շաբաթ անց և մասնակցեց մայիսի 23-ին կայացած «Վոլֆսբուրգի» դեմ խաղին, որն ավարտվեց 2-0 հաշվով։ 2020 թվականի սեպտեմբերի 19-ին Ջովանի Ռեյնան իր առաջին գոլն է խփել Բունդեսլիգայի շրջանակներում՝ «Բորուսիա Մյունխենգլադբախի» դեմ խաղում։ Այդ հանդիպումն ավարտվել է 3-0 հաշվով։ Այդ գոլի շնորհիվ նա դարձավ երկրորդ ամենաերիտասարդ ամերիկացի ֆուտբոլիստը, ործվ գոլի է խփել Բունդեսլիգայում։

2020 թվականի հոկտեմբերի 3-ին՝ 2020-21 մրցաշրջանի իր երրորդ խաղում Ջովանին դարձել է 3 գոլային փոխանցման հեղինակ։ Այսպիսով, նա դարձավ Սթիվ Չերանդոլոյից հետո առաջին ամերիկացին, ով հասել է այդպիսի արդյունքի։ 2020 թվականի դեկտեմբերի 5-ին Ռեյնան իր երկրորդ գոլն է խփել Բունդեսլիգայի շրջանակներում կայացած «Այնտրախտ»-ի դեմ խաղում։

Միջազգային կարիերա
------------------

Ջովանի Ռեյնան առաջին անգամ հրավիրվել է Միացյալ Նահանգների ազգային հավաքական 2020 թվականի նոյեմբերին՝ մասնակցելու Ուելսի և Պանամայի հավաքականների դեմ խաղերին։ Իր դեբյուտը նշել է նոյեմբերի 12-ին Ուելսի հավաքականի դեմ խաղում։ Ռեյնան մասնակցել է նաև Պանամայի հավաքականի դեմ խաղին և խփել իր առաջին գոլը հավաքականի կազմում։

Վիճակագրություն
---------------

### Ակումբային

| Ակումբ | Մրցաշրջան | Լիգա | Գավաթ | Միջազգային | Այլ | Արդյունք |
| --- | --- | --- | --- | --- | --- | --- |
| Դիվիզիոն | Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ |
| Բորուսիա Դորտմունդ | 2019-20 | Բունդեսլիգա | 15 | 0 | 1 | 1 | 2 | 0 | 0 | 0 | 18 | 1 |
| 2020-21 | 12 | 3 | 1 | 1 | 6 | 0 | 19 | 4 |
| Կարիերայի արդյունք | 27 | 3 | 2 | 2 | 8 | 0 | 1 | 0 | 37 | 5 |

### Միջազգային

| Ազգային հավաքական | Տարի | Խաղ | Գոլ |
| --- | --- | --- | --- |
| ԱՄՆ | 2020 | 2 | 1 |
| Արդյունք | 2 | 1 |

Ձեռքբերումներ
-------------

* Կոնկակաֆ Մ17 փոխչեմպիոն - 2019

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. 1 2  Transfermarkt.com(բազմ․) — 2000.
3. ↑  «Dortmund sign U.S. youth Gio Reyna from NYCFC». *ESPN FC*. 2019 թ․ հուլիսի 1. Վերցված է 2020 թ․ մայիսի 25-ին.
4. ↑  «New York City FC academy alum Giovanni Reyna makes Bundesliga debut in Borussia Dortmund win». *mlssoccer.com*. 2020 թ․ հունվարի 18.
5. ↑  «Gio Reyna, rising U.S. soccer star, scores gorgeous strike for first professional goal with Dortmund». *CBS Sports*. 2020 թ․ փետրվարի 4. Վերցված է 2020 թ․ փետրվարի 5-ին.
6. ↑  @bleacherreport (February 19, 2020). «Gio Reyna made history tonight» (Թվիթ) – via Թվիթթեր.
7. ↑  Press, Associated (2020 թ․ հոկտեմբերի 3). «Reyna stars for Dortmund in 4-0 win against Freiburg». *Daily Herald* (ամերիկյան անգլերեն). Վերցված է 2020 թ․ հոկտեմբերի 3-ին.
8. ↑  «https://twitter.com/optajack/status/1312409833031770114». *Twitter* (անգլերեն). Վերցված է 2020 թ․ հոկտեմբերի 3-ին. `{{cite web}}`: External link in ``|title=`` (օգնություն)
9. ↑  Jackson, Wilton. «USMNT's Reyna Scores Stunner for Dortmund». *Sports Illustrated* (ամերիկյան անգլերեն). Վերցված է 2020 թ․ դեկտեմբերի 5-ին.
10. ↑  «USMNT ROSTER ANNOUNCEMENT: BERHALTER CALLS 24 PLAYERS FOR NOVEMBER CAMP MATCHES VS WALES AND PANAMA». ussoccer.com. 2020 թ․ նոյեմբերի 3. Վերցված է 2020 թ․ նոյեմբերի 3-ին.
11. ↑
12. ↑

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)